
1.  THIRRJE PËR FUQIZIMIN E KONKURUESHMËRIS SË BUJQËSISË NË KOSOVË PËR VITIN 2025 
1.1. Hyrje 
Ministria për Komunitete dhe Kthim (MKK), në bazë të buxhetit të planifikuar strategjikisht për zhvillimin e sektorit të bujqësisë me qëllim fuqizimin e të gjitha komuniteteve në Kosovë, të miratuar nga Qeveria e Kosovës, shpall thirrje për grante për individë dhe subjekte juridike, start-up (të sapoformuara) dhe ndërmarrje ekzistuese të angazhuara në prodhimin primar bujqësor për blerjen e makinerive, pajisjeve dhe veglave bujqësore.
Përmes këtij program dhe në koordinim me Qeverinë e Kosovës, MKK do të stimulojë ndërmarrjet/fermat që të zgjerojnë kapacitetet e tyre prodhuese dhe shërbyese duke arritur qëndrueshmëri afatgjatë të biznesit, si dhe do të ndikojë në rritjen e qarkullimit të biznesit.

Ministria për Komunitete dhe Kthim, përmes kësaj skeme do të mbështesë edhe më shumë projekte të qëndrueshme të udhëhequra nga gratë, për fuqizimin e grave në biznes, si dhe rritjen e kapaciteteve të tyre profesionale dhe menaxheriale për qëndrueshmëri afatgjatë të biznesit, kjo skemë inkurajon edhe aplikimet me projekte inovative rinore si njerëzit ashtu edhe komunitetet joshumicë.

Ministria për Komunitete dhe Kthim në kuadër të thirrjes “THIRRJE PËR FUQIZIMIN E KONKURUESHMËRIS SË BUJQËSISË NË KOSOVË ” do të përpiqet të stimulojë dhe mbështesë prodhimin dhe shërbimet përmes kësaj thirrjeje.
Më poshtë janë të gjitha kriteret e aplikimit dhe udhëzimet për kandidatët e mundshëm.   
1.2. Skema e Bujqësisë  “THIRRJE PËR FUQIZIMIN E KONKURUESHMËRIS SË BUJQËSISË NË KOSOVË ”
Ministria për Komunitete dhe Kthim, ka filluar një skemë grantesh për të financuar sektorin e bujqësisë, i ndihmon fermerët të krijojnë dhe përmirësojnë bizneset e tyre.
1.3.  Qëllimet e thirrjes
Qëllimi është modernizimi i sektorit agro-ushqimor dhe përmirësimi i ekonomisë rurale duke rritur konkurrueshmërinë e prodhimit bujqësor, vendeve të punës dhe shërbimeve, duke krijuar efekte pozitive ekonomike në kompanitë agro-ushqimore dhe operatorët e turizmit rural, si dhe duke siguruar vazhdimësinë e biznesit të tyre. 
Qëllimet specifike të kësaj thirrjeje për projekt propozime janë:

• Mbështetja e start-up bujqësore dhe ushqimore që e bazojnë biznesin e tyre në modele biznesi rigjeneruese dhe rrethore;

• Ofrimi i mbështetjes për të rinjtë që zotërojnë aftësi cilësore biznesi për të filluar bizneset e tyre dhe për të fituar njohuri dhe aftësi shtesë në mënyrë që të ndikojnë në qëndrueshmërinë dhe suksesin afatgjatë të biznesit të tyre;

• Përmirësimi dhe promovimi i sipërmarrjes dhe frymës sipërmarrëse në kompanitë ekzistuese në sektorin bujqësor dhe ushqimor përmes mentorimit dhe stimulimit financiar;

• Përmirësimi i situatës socioekonomike përmes regjistrimit të ndërmarrjeve/fermave të reja dhe krijimit të vendeve të reja të punës, me theks tek gratë, të rinjtë dhe grupet e tjera të margjinalizuara.

• Rritja e konkurrueshmërisë së sektorit agro-ushqimor përmes përmirësimit të efikasitetit dhe qëndrueshmërisë së prodhimit në ferma, tërheqjes së fermerëve të rinj, orientimit të prodhimit sipas kërkesave të tregut, përmirësimit të zinxhirit të vlerës dhe përqendrimit në kërkim, inovacion, teknologji të re dhe dixhitalizim;

• Përmirësimi i cilësisë së jetës, zhvillimit të komunitetit dhe përfshirjes sociale në zonat rurale.
1.4 Përkrahja financiare që e ofron Ministria për Komuntete dhe Kthim 

Shuma e përafërt e kësaj thirrje është rreth 500,000.00 € (pesëqind mijë euro), por Ministria për Komunitete dhe Kthim rezervon të drejtën që të mos shpërndajë të gjitha fondet në dispozicion.

Ministria për Komunitete dhe Kthim do të shpërndajë në mënyrë të barabartë shumën prej rreth 500,000.00 € (pesëqind mijë euro), për dy kategori, përkatësisht:
Loti 1. Për ndërmarrjet Start-up (fillestare/të sapoformuara), vlera totale e granteve do të jetë 150,000 euro. Vlera maksimale që mund të marrë një biznes i sapoformuar është deri në 100% të vlerës së pajisjeve ose në vlerën financiare deri në 8000 euro;

Loti 2. Për ndërmarrjet/fermat e vogla (që kanë një ose më shumë punëtorë), vlera totale e granteve do të jetë 350,000.00 euro. Vlera maksimale që mund të marrë një mikrondërmarrje është deri në 100% të vlerës së pajisjes ose në vlerën financiare deri në 20.000 euro; Nëse mjetet e aprovuara nuk e mbulojnë të gjithë shumën e investimit, aplikanti është i detyruar të sigurojë shumën e mbetur përmes bashkëfinancimit të tij dhe ta tregojë atë shumë në buxhetin e aplikimit.
Çdo grant i kërkuar sipas kësaj thirrjeje për propozime bujqësore duhet të jetë brenda shumave minimale dhe maksimale të mëposhtme.
2. RREGULLAT E THIRRJES PËR PROPOZIME   

Këto udhëzime përcaktojnë rregullat për dorëzimin, përzgjedhjen dhe zbatimin e projekteve të financuara nga kjo thirrje për propozime. Ekzistojnë tri grupe kriteresh kualifikimi, të cilat i referohen:

1. Aplikuesi(ët) që mund të kërkojnë grant;

2. Projektet (lloji i projektit të biznesit) për të cilat mund të jepet një grant;

3. Lloji i shpenzimeve që mund të merren parasysh gjatë përcaktimit të shumës së grantit. 
 2.1.   Kualifikimi I kandidatit; kush mund të aplikoj?

Për t'u kualifikuar për një grant, aplikuesit duhet:

· Që të jenë shtetas të Republikës së Kosovës. 
· Të jetë drejtpërdrejt përgjegjës për përgatitjen dhe menaxhimin e projektit.
· Përparësi kanë aplikuesit të cilët nuk kanë qenë përfitues të pëkrahjes nga MKK në vitin 2024. 

2.3.    Aplikimet e pranueshme
Për të mbështetur investimet me qëllim mbështetjen e bizneseve të reja dhe kompanive në sektorin agro-ushqimor, të gjitha planet e biznesit që lidhen ekskluzivisht me prodhimin dhe përpunimin e produkteve agro-ushqimore, si dhe ofrimin e shërbimeve janë të pranueshme. 
Lejohen të gjithë sektorët në bujqësi.
2.4. Kohëzgjatja e projektit 

Kohëzgjatja e planifikuar e zbatimit të projektit (blerja e pajisjeve) e financuar nga MKK-ja nuk mund të jetë më e gjatë se 6 muaj, përveç nëse përcaktohet ndryshe në kushtet e kontratës (duke pasur parasysh specifikat që mund të kenë projekte të caktuara bujqësore). 

2.5 Lokacioni i projektit

  Projektet duhet të zbatohen në Republikën e Kosovës.
2.6. Pranueshmëria e shpenzimeve: shpenzimet që mund të konsiderohen për një grant

 Propozimet për financim duhet të jenë teknikisht dhe financiarisht të pavarura. Projektet duhet të kenë një ndikim të prekshëm dhe të dukshëm në bizneset dhe kompanitë fillestare në rritjen e punësimit, rritjen e kapacitetit të prodhimit bujqësor, përmirësimin ose optimizimin e cikleve jetësore të zhvillimit të produkteve/shërbimeve dhe diversifikimin e produkteve/shërbimeve, kanalet e reja të shpërndarjes dhe shitjes në tregjet e Kosovës ose ndërkombëtare, zhvillimin e zinxhirit të vlerës, etj.
2.6.1. Shpenzimet e pranueshme dhe sektorët janë:

Të gjitha shpenzimet duhet të jenë në përputhje me rregullat e përcaktuara në këtë thirrje. Vetëm shpenzimet e pranueshme mund të merren parasysh për grantin.

Llojet e mëposhtme të aktiviteteve në përputhje me objektivat e programit konsiderohen si shpenzime të pranueshme dhe mund të financohen nga kjo thirrje për propozim projekti: 

• Investime në asete materiale që lidhen me blerjen e pajisjeve, makinerive, veglave, linjave të prodhimit të nevojshme për të filluar zhvillimin e biznesit, softuerëve dhe pajisjeve të IT-së / dhe përmirësimin e proceseve dhe metodave të prodhimit, si dhe mjete që mund të ndihmojnë kompanitë të jenë më pak të varura nga faktorët e jashtëm;

• Prokurimi dhe blerja e kafshëve

• Blerja e mbjelljeve njëvjeçare dhe shumëvjeçare;

• Trajnime të specializuara që lidhen me investimet e përmendura, siç janë trajnimi për përdorimin e pajisjeve ose teknologjisë së re (megjithatë, shpenzimet e trajnimit nuk mund të kalojnë një vlerë më të lartë se 5% të vlerës totale të projektit) shërbime konsultimi që lidhen me pamjen dhe monitorimin e prodhimit dhe ofrimin e shërbimeve;

• Aktivitete marketingu, për shembull pjesëmarrja në panaire, krijimi i faqeve të internetit, etj., për promovimin e produkteve dhe shërbimeve nga projekti (megjithatë, kostot e marketingut nuk mund të kalojnë një vlerë më të lartë se 5% të vlerës totale të projektit);

• Renovimi ose adaptimi, si dhe ndërtimi i hapësirave deri në 40% të vlerës totale të grantit.
2.6.2.   Shpenzimet e papranueshme janë: 
• kapitali themelues;

• shpenzimet e regjistrimit të biznesit (p.sh. shpenzimet e tarifave, shërbimet ligjore, kostot e kopjimit dhe certifikimit të dokumenteve, bërja e vulave, etj.);

• tarifat për kontributet e detyrueshme;

• shpenzimet e pagave neto;

• interesat, shërbimet e mbajtjes së librave, etj.;

• policat e sigurimit të pronës;

• blerja dhe qiraja e tokës, ndërtesave;

• shpenzimet që nuk janë relevante për zbatimin e planit të biznesit;

• shpenzimet e marrjes së dokumentacionit të nevojshëm (leja e përdorimit, leja e ndërtimit, leja mjedisore, etj.), dhe shpenzimet e tjera që nuk konsiderohen të pranueshme;

• shpenzimet doganore.
Është në interes të aplikuesit të paraqesë një buxhet real dhe efikas për shpenzimet, megjithatë, komisioni i vlerësimit të MKK-së ka autoritetin për të shqyrtuar dhe hetuar tregun në lidhje me çmimet e paraqitura në ofertë/a dhe buxhet në rastet ku vlerësohet se çmimet nuk janë reale. 

Nëse Komisioni Vlerësues dyshon për çmime të manipuluara apo joreale, ka të drejtë të marrë sqarime nga Dogana e Kosovës, ATK dhe inspektorati i tregut. Në rast se Komisioni konstaton se çmimet e ofruara në ofertë dhe në buxhet nuk janë reale, mund ta diskualifikojë aplikimin për pasaktësi.
Vërejtje: Aplikues nuk mund të paraqesë më shumë se një aplikim në këtë thirrje për propozime.
 Blerja e makinerive, pajisjeve ose elementëve të tjerë që janë të nevojshëm për fillimin e prodhimit ose shërbimeve rekomandohet rreptësisht të bëhet në territorin e Kosovës, nëse pajisjet nuk mund të blihen brenda Kosovës, ato mund të blihen jashtë Kosovës me dokumentacionin e bashkangjitur të blerjes.
2.7 Procedurat e prokurimit

Procedurat e prokurimit do të jenë pjesë e kontratës së nënshkruar midis Ministrisë së Komuniteteve dhe Kthimit dhe përfituesit.
3.   SI TË APLIKOJMË DHE PROCEDURAT QË DUHET NDJEKUR 
3.1.   Mënyra e aplikimit 

Aplikantët ftohen të plotësojnë formularin e aplikimit duke përdorur formularin e hartuar nga MKK-ja. Aplikuesit duhet të ndjekin rreptësisht formatin e aplikimit dhe të plotësojnë paragrafët dhe faqet me radhë.

Paketa e aplikimit, bazuar në natyrën e fermës së lajmëruar, ndahet në:

1. Pakoja e aplikimit për Lot 1 Start-Up si dhe dokumentet që duhet të plotësohen janë: 

· Formulari i aplikimit;

 • Deklarata e aplikuesit se nuk ka qenë përfitues në vitin e kaluar;

• Propozim projekti që përfshin: qëllimin, aktivitetet e projektit, shpenzimet financiare si dhe planin kohor për realizimin e projektit dhe strukturën organizative të aplikuesit;
· Kopja e letërnjoftimit të aplikuesit.    
2. Pakoja e aplikimit për LOT 2  - biznesi ekzistues, dokumentet që duhet të plotësohen dhe dorëzohen janë:

· Formulari i aplikimit; 
·  Deklarata e aplikuesit, e cila konsiderohet edhe si deklaratë nën betim në lidhje me vërtetësinë e dokumentacionit;

·  Propozim projekti që përfshin: qëllimin, aktivitetet e projektit, shpenzimet financiare si dhe planin kohor për realizimin e projektit dhe strukturën organizative të aplikuesit (formulari mund të gjendet në faqen e internetit brenda ftesës);

·  Kopja e letërnjoftimit të aplikuesit.      
· Ndërmarrja ose ferma bujqësore duhet të paraqesë një ofertë ose pro-faturë për blerjen e pajisjeve të prodhimit me datën e publikimit, pra deri në fund të periudhës së aplikimit (mundësisht);

· Certifikatë regjistrimi biznesi/bujqësor me të gjitha dokumentet/informacionet mbështetëse në përputhje me kërkesat e ligjit në fuqi në Republikën e Kosovës, certifikata duhet të lëshohet nga ARBK sipas numrit unik të identifikimit.

· Nëse është ndërmarrje, - një certifikatë tatimore e vlefshme në datën e dorëzimit të kërkesës (jo më e vjetër se 90 ditë) që vërteton se aplikuesi nuk ka borxhe aktuale tatimore të papaguara ose detyrime të tjera tatimore, ose se është në një marrëveshje pagese borxhi me ATK-në (mund të lëshohet në internet nga faqja e internetit e ATK-së);

·  Nëse ndërmarrja - deklarata vjetore tatimore për vitin e fundit fiskal (2023) është lëshuar nga ATK-ja (të ardhurat bruto duhet të vërtetohen nga Administrata Tatimore e Kosovës për vitin 2023);

·  Fotot e hapësirave ekzistuese të biznesit, si dhe pajisjeve ekzistuese (fotot duhet të jenë qartë të dukshme);

· Ofertat duhet të jenë vetëm në euro.
Aplikuesit mund të paraqesin vetëm një aplikim në këtë thirrje publike, dhe vetëm në mënyrë të pavarur. Aplikuesit janë përgjegjës për zbatimin e planit të biznesit, duke përfshirë detyrimet financiare. Për më tepër, aplikuesit duhet të përmbushin të gjitha kushtet e përcaktuara nga këto udhëzime, dhe plani i biznesit DUHET të jetë në përputhje me qëllimet e lartpërmendura dhe të kontribuojë në arritjen e rezultateve të pritura të kësaj thirrjeje publike.

Aplikimet mund të plotësohen në shqip ose serbisht.

Aplikimet fizike ose të shkruara me dorë nuk do të pranohen.
Vetëm formularët/aplikimet e PLOTËSUARA do të vlerësohen. Prandaj, këto dokumente duhet të përmbajnë TË GJITHA informatat e rëndësishme në lidhje me projektin.
Vlerësimi i aplikacioneve do të përfshijë një kontroll administrativ për të përcaktuar nëse aplikantët plotësojnë kriteret e pranueshmërisë. Procesi i vlerësimit thelbësor do të shqyrtojë nëse aplikacioni tregon se ndërmarrja ka perspektivë të mirë për të qenë e suksesshme dhe e qëndrueshme dhe se realizimi i projektit do të kontribuojë në përmbushjen e objektivave të thirrjes për ndihmë në zhvillimin ekonomik të Kosovës. Grantet do t'u jepen aplikantëve me pikët më të larta të renditjes në secilën kategori, deri në kufijtë e buxhetit të disponueshëm.
Në rastet kur ka mospërputhje në vlerat buxhetore në projekt, konfuzion në përshkrimin e projektit dhe gabime në përdorimin e formateve të përcaktuara në thirrjen për projekt propozime, projekti mund të korrigjohet pak, nëse komisioni vendos kështu.

MKK nuk është përgjegjëse për shpenzimet që lidhen me përgatitjen e aplikacionit.

3.2.   Ku dhe si të aplikojmë/Afati I aplikimit 

Kjo thirrje publike është publikuar në ueb faqen e Ministrisë për Komunitete dhe Kthim https://mkk.rks-gov.net/. Të gjitha informacionet e nevojshme dhe formularët e aplikimit për këtë thirrje publike i gjeni në këtë faqe interneti ashtu edhe në vetë ndërtesën e Ministrisë. Aplikuesit të cilët dëshirojnë të aplikojnë në këtë thirrje publike duhet të shprehin interesimin e tyre duke dërguar të gjithë dokumentacionin e nevojshëm me e-mail në request.mkk.mzp.mcr@rks-gov.net, me postë në zarf dhe në formë fizike në arkivin e Ministria për Komunitete dhe Kthim, ul. Nënë Tereza, PB. 12000 Fushë Kosovë /Republika e Kosovës. 
Regjistrimi për këtë thirrje publike fillon me 11.08. 2025,  thirrja do të jetë e hapur deri me 05.09.2025 në orën 16:00, aplikimet pas këtij afati nuk do të pranohen. Për çdo paqartësi, mund të dërgoni një kërkesë në e-mail.. request.mkk.mzp.mcr@rks-gov.net deri me 22.08.2025 në ora 16:00.  

3.3. Vërejtjet shtesë: 
a) Nëse ndërmarrja ose ferma do të jetë fituese, atëherë do të nënshkruhet një kontratë midis MKK-së dhe fermës, e cila do të përfshijë deklaratat e paraqitura gjatë aplikimit;

b) Fermat bujqësore të sapoformuara që janë miratuar paraprakisht për një grant do të njoftohen për procedurën e hapjes së një biznesi të ri përpara se të miratohen burimet financiare;

c) Në këtë thirrje, lejohen të gjithë sektorët për të cilët aplikojnë fermerët;

d) Kontributi i aplikuesve përmes bashkëfinancimit do të vlerësohet shtesë;

e) Fermerët mund të marrin vetëm një grant, domethënë, të aplikojnë vetëm me një aplikim;

f) Ministria e Komuniteteve dhe Kthimit mban mandatin për të kryer një vlerësim të fermave dhe ndërmarrjeve bujqësore të paktën një herë në një periudhë dyvjeçare, me qëllim që të përcaktohet shkalla në të cilën janë arritur qëllimet e planifikuara. Bazuar në rezultatet e këtij vlerësimi, Ministria do të analizojë mundësitë e financimit të mëtejshëm të drejtpërdrejtë.
4. KRITERET VLERËSIMIT 

Për të kaluar fazën e vlerësimit thelbësor, projekt-propozimi duhet të arrijë të paktën 50 pikë. Pas vlerësimit, aplikuesit do të renditen sipas pikëve të marra. Aplikimet me numrin më të madh të pikëve do të zgjidhen fitues deri në shpenzimin e buxhetit në dispozicion, ndërsa pas shpenzimit të buxhetit, aplikuesit e tjerë që kanë arritur të paktën 50 pikë mbeten në listë pritje/rezervë dhe renditja e listës rezervë do të të jetë nga kandidatët me më shumë pikë deri tek ata me më pak pike të fituara. 

	Pjesa / Elementet e vlerësimit  
	Vlera totale /Pikët maksimale

	
	
	

	
	
	START-UP
	LOT 2

	1. Kapaciteti financiar operativ 
	20
	30

	inansijski i operativni kapacitet Finansijski i
	
	

	2.
	 Rëndësia e projektit 
	25
	20

	
	
	
	

	3.
	Efikasiteti dhe arritshmëria 
	25
	15

	
	
	
	

	
	
	
	

	4.
	Qëndrueshmëria e projektit
	15
	20

	
	
	

	5. Buxheti dhe efikasiteti I shpenzimeve 
	15
	15

	
	
	
	

	GJITHSEJT PIKË (MAKSIMUM) 
	100
	100

	
	
	
	


5. ANKESAT 

Pas publikimit të rezultateve, aplikuesit të cilët nuk janë të kënaqur me rezultatet e komisionit kanë një afat prej 7 ditësh për ti paraqitur ankesat  në arkivin e MKK-ës. 

